**PONEDELJEK, 30. 10., na TV SLO 1**

9.10 Počitniški izzivalci : Nazaj k naravi

9.40 Duh morja, risani film

10.05 Koyaa, risanka

10.10 Superjelen Jani, risanka

10.20 Morfove epske dogodivščine

10.25 Bertov dnevnik, švedski otroški film

**PREMIERI**

**Ob 9.10**

**Počitniški izzivalci: Nazaj k naravi (30. 10.)**

Krompirjeve počitnice bomo z voditeljico Matejo Leban začeli zelo naglas. Z afriškimi in kubanskimi ritmi nas bodo prebudili člani tolkalne skupine Perkakšns, ki nam bodo pokazali, da ja kravji zvonec lahko tudi glasbilo. In čeprav kravji zvonec lahko povzroči glavobol, so krave simpatična in čuteča bitja, bo povedal pastir Thomas, ki je izkusil pastirsko življenje v Italiji. Obiskali bomo tudi Planino Laz in videli, kako drugače teče čas, ko se med počitnicami spremeniš v sirarja in pastirja. Včasih se je fino vrniti k naravi, se strinjajo mladi. A menjava telefona za pastirske naloge je lahko tudi zahteven počitniški izziv.

**Ob 10.25**

**Bertov dnevnik, švedski otroški film**

Bert obožuje superjunake, ne mara koriandra in rad sanjari. Na primer o tem, da je najbolj »kul« sedmošolec na šoli, ki ga ljubi najbolj »kul« dekle na šoli. In še nekaj: Bert piše dnevnik! In prvi šolski dan zanj dobi štiri zvezdice in pol! Ko se zaljubi devetošolko, ki jo kličejo »Jogurt Lejla«, ugotovi, da je njegova nova sošolka Amira Lejlina sestra. Zato se potrudi, da z Amiro skupaj izvedeta šolski projekt. Ko Bert na Lejlini postelji najde dnevnik, ga zasrbijo prsti. Kako bolje spoznati osebo in si utreti pot do njenega srca, če ne s poznavanjem njenih skrivnosti? In da nastane omleta, je pač treba razbiti jajce! Bert prebira dnevniški zapis , a ga usoda in srce odpeljeta drugam.

Film je posnet po uspešni knjižni zbirki Bertovih dnevnikov švedskega pisateljskega dueta Andersa Jacobssona in Sörena Olssona, avtorjev zgodb o še enem otroškem knjižnem in filmskem junaku, Suneju.

**TOREK, 31. 10., na TV SLO 1**

9.00 Počitniški Izzivalci: Moja prihodnost

9.30 Sibila, risani film

**PREMIERA**

**Ob 9.10**

**Počitniški izzivalci: Moja prihodnost (31. 10.)**

Voditeljica Tina Antončič se bo v torek družila z mladimi športniki: gorsko kolesarko Marušo Terezo Šerkezi, smučarskim skakalcem Rokom Masletom in teniškim igralcem Aljažem Štorom. Izzivalec v dokumentarnem filmu bo 13-letni Lan, smučar prostega sloga. Znašel se je pred odločilno prelomnico: bi se popolnoma posvetil športu, v katerem je zelo dober, ali bi v življenju raje počel še kaj drugega?

**SREDA, 1. 11., na TV SLO 1**

9.05 Počitniški Izzivalci: Moč besed

9.35 Luiza in pernata kača, risani film,

10.00 Koyaa, risanka

10.05 Superjelen Jani, risanka

10.15 Morfove epske dogodivščine

10.20 Slovo, risanka

10.25 Moj dedi je padel z Marsa, koprodukcijski film

**PREMIERE**

**Ob 9.05**

**Počitniški izzivalci: Moč besed**

Voditeljica Jasna Merklin se bo s svojimi gosti spraševala, kakšna je lahko moč besed v glasbi, poeziji in pri javnem nastopanju. O tem bosta razmišljala 15-letni Mark Kalšek, ki rad nastopa in piše besedila, ter raper Leopold Prvi. V seriji Izzivalci boste spoznali 11-letno Hendi, ki s poezijo izrazi svojo izkušnjo z begunstvom. Boris in Ulijana, ki sta pred dobrim letom zaradi vojne v Ukrajini prišla v Slovenijo, pa bosta povedala, kako se onadva spoprijemata s težko preizkušnjo.

**Ob 9.35**

**Luiza in pernata kača, risani film**

Devetletna Luiza se je ravnokar preselila v Mehiko. Ko Quetza, njen ljubljeni kuščar, pobegne na ulice mesta, ga Luiza odide iskat. Pri tem spozna Artura. Otroka z rokoborcem Diegom zasledujeta Quetza in skupaj poskrbijo, da se reinkarnira v mehiško božanstvo Kecalkoatla.

**Ob 10.20**

**Slovo, risanka**

Lovro si kopalno kad napolni z vodo. Žalosten strmi v kapljice, ki polzijo iz pipe. Nenadoma v njem oživi spomin na dan, ko je z dedkom prvič lovil ribe.

**Ob 10.25**

**Moj dedi je padel z Marsa, koprodukcijski film**

Nekega večera je deklica Una priča nevsakdanjemu dogodku ‒ dedka ugrabijo vesoljci. Medtem ko skuša ugotoviti, kam je dedek izginil, v kleti po naključju odkrije skriti prostor, poln nenavadnih vesoljskih stvari, njeno pozornost pa pritegne mali nejevoljni vesoljski robot Dodo. Med njima se splete prijateljstvo, čisto robotsko logiko zamenjajo čustva, Una pa z nesebično ljubeznijo najde način za rešitev svoje vesoljske družine.

Prvi pravi hrvaški fantastično-pustolovski film za otroke in mladino po osamosvojitvi je bil posnet ob sodelovanju slovenskega koproducenta.

**ČETRTEK, 2. 11., na TV SLO 1**

9.10 Počitniški izzivalci: Vintage - oblačila z zgodbo 8+

9.40 Školjka s krompirčkom, risani film

10.05 Koyaa, risanka

10.10 Superjelen Jani, risanka

10.20 Knjižni molj, risanka

10.25 Morfove epske dogodivščine, risanka

10.30 Špasni učitelj in nogomet, nizozemski film

**PREMIERI**

**Ob 9.10**

**Počitniški izzivalci: Vintage – oblačila z zgodbo**

Četrtkovi Počitniški izzivalci bodo modni in okoljsko osveščeni. Pevec skupine MRFY, Gregor Strasbergar in Tarin iz Šolskega centra Srečka Kosovela v Sežani bosta skušala voditeljico Marušo Prelesnik Zdešar navdušiti za vintage modo. Skupaj vas bodo povabili na triftanje, ponovno uporabo oblačil, in mini modno revijo vintage slogov iz našega televizijskega fundusa. Chirsty Bella, glavna junakinja dokumentarne serije Izzivalci, bo poskusila stkati tvid, vi pa boste lahko z Martinom in Nikolino našli super zamisli za ustvarjanje, ki ne škodi okolju.

**Ob 9.40**

**Školjka s krompirčkom, risani film**

Devetletna Noa pride živet k mami, ki v restavraciji na bretonskem otoku dela kot natakarica. Tam ugotovi, da se vsi otroci na otoku že dolgo poznajo in znajo vsi jadrati. Noa sanja, da bi tudi sama postala jadralka in sodelovala na regati! A mama ji ne more plačati jadralskega tečaja … Kako naj se Noa, ki so jo otoški otroci poimenovali Školjka s krompirčkom, nauči jadrati, da jo bodo sprejeli v svojo družbo?

**PETEK, 3. 11., na TV SLO 1**

9.10 Počitniški izzivalci: Pod gladino 8+

9.40 Dunja, risani film 6+

10.10 Morfove epske dogodivščine, risanka 5+

10.15 Maline z gorčico, koprodukcijski film

**PREMIERI**

**Ob 9.10**

**Počitniški izzivalci: Pod gladino**

V petek vas bo voditeljica Neža Prah Seničar izzvala z ribarjenjem in potapljanjem. O varnem potopu na vdih in opazovanju lepot pod gladino bodo pripovedovali David, Jakob in Astrid. V dokumentarni seriji Izzivalci boste spoznali Ognjena iz Črne gore, ki lovi ribe in skrbi, da se v morju ohranja ekosistem. Druščini v studiu se bo pridružil tudi Marcel, ki muhari, torej lovi sladkovodne ribe. Spoznali bodo tudi morske deklice.

**Ob 10.15**

**Maline z gorčico, koprodukcijski film**

13-letna Meeri Ehrlich se spopada z več težavami kot njeni vrstniki. Zaljubljena je v fanta, ki ji ne vrača pozornosti. Nedavno ji je umrla mama. Oče je pogrebnik in išče novo ženo, a ko jo najde, Meeri z novo družinsko članico ni zadovoljna. Ker pa je močno zaljubljena, nekega dne dobesedno poleti. Čeprav poskuša svojo supermoč pred drugimi skriti, jo njeni bližnji odkrijejo. In ko končno dobi dokaz, da ji fant, v katerega je zaljubljena, ljubezni ne vrača, supermoč izgubi.

Lep dekliški film s fantazijskimi elementi raziskuje mladostniško krizo in prikaže, kako v življenju večkrat izgubimo krila in jih dobimo nazaj.

V ponedeljek boš s Thomasom pasel krave na severu Italije; se v torek z Lanom, smučarjem prostega sloga iz Slovenije, spraševal o prihodnosti; Hendi iz Irske bo odkrivala moč besed, Škotinja Chirsty Bella bo razložila, zakaj je kakovostno blago boljše od hitre mode; ribič Ognjen iz Črne gore pa bo v petek osveščal o ohranjanju ekosistema v morju.